มีตุ่มน้ำใสๆที่อวัยวะเพศชาย ไม่เจ็บไม่คัน บริเวณเส้นสองสลึงครับ เป็นตั้งแต่เด็กๆ 5-6 ขวบเลย ยังไม่เคยมีเพศสัมพันธ์ครับ อยากทราบว่าเป็นอะไร เกิดจากอะไร แล้วต้องพบแพทย์มั้ยครับ
สวัสดีค่ะ ตุ่มใสๆ ที่อวัยวะเพศชาย หากเป็นมาตั้งแต่เด็กๆ แล้ว ก็น่าจะเป็น fordyce spot ค่ะ ซึ่งคือต่อมไขมัน ไม่ได้จัดเป็นโรค ไม่ได้เกิดจากการติดเชื้อ ลักษณะคือ เป็นเม็ดหรือตุ่มนูนสีขาว หรือเหลืองอ่อน พบได้ทั้งที่ผิวหนังของถุงอัณฑะหรือองคชาต ในอวัยวะเพศหญิงก็พบได้ รวมถึงที่กระพุ้งแก้มและริมฝีปาก อาจพบเม็ดเดียวหรือหลายเม็ด ไม่คันและไม่เจ็บ ไม่จำเป็นต้องรักษา แต่หากต้องการรักษาเพื่อความสวยงาม อาจปรึกษาแพทย์เฉพาะทางด้านผิวหนัง เพื่อพิจารณาใช้ยาทา เช่น ยา tretinoin การเลเซอร์ เป็นต้นนอกจากนี้ ก็อาจเป็นเนื้องอกบางชนิดของอวัยวะเพศได้ แต่ก็พบได้น้อยมาก และไม่น่าเป็นมาตั้งแต่เด็กหากตุ่มไม่โตขึ้น ไม่ขยายจำนวน ไม่มีอาการอะไร ก็อาจไม่จำเป็นต้องพบแทพย์ แต่หากต้องการการวินิจฉัยที่แน่นอน ก็ควรไปพบแพทย์เพื่อตรวจค่ะ ทั้งนี้ ก็ไม่ควรไปพยายามแกะ บีบตุ่มด้งกล่าว เพราะย่อมเกิดแผล และการอักเสบตามมาได้ค่ะ